google/wiki40b huggingface dataset:
Det spanske kors

Historie

Utmerkelsen ble gitt av Adolf Hitler til tyskere som deltok i den spanske borgerkrig og kjempet for Franco. Utmerkelsen ble innstiftet 14. april 1939
Den hører til de nasjonalsosialistiske utmerkelsene som ved den tyske ordensloven av 26. juli 1957 i enhver form er forbudt å bære.

Design

Korset er liknende et Malteserkors. På advers er det et hakekors i senter, imellom hver arm på korset er det en tysk Luftwaffe-ørn som holder et hakekors, og to kryssede sverd (kun på kors til stridende). På den høyeste klassen er det diamanter rundt hakekorset. Revers er flat og har nål for feste til uniform. Korset til etterlatte er likt et ikke-stridende kors, men mindre i størrelse. I motsetning til de andre har den et sort medaljebånd med rødt, gult og rødt (det spanske flaggets farger).
C. Wright Mills

Mills teorier

I boka The Power Elite (1956) tar han avstand fra begrepet den herskende klasse, for han mener det er for økonomistisk, det vil si for opptatt av økonomiske årsaksforklaringer på politisk adferd. Mills ønsker å gi større rom for politikken og dens aktører og deres relative selvstendighet i forhold til økonomiske strukturer. 
Hans bok er en analyse av toppsjiktet innen næringslivet («the bucorporations»), i statsmakten og i det militære, folk som gjennom sine sammenfiltrede interesser utgjør et innfløkt nett av overlappende klikker som hver har sin del av beslutninger som i det minste får nasjonale konsekvenser. 
Mills viser at rekrutteringen til disse toppsjikt i alt vesentlig skjer fra de samme sosiale lag. Han er imidlertid tilbakeholdende med å hevde at det er en og samme klasse som regjerer gjennom sine representanter på disse tre felter av samfunnslivet.
Folket har under alle omstendigheter liten kontroll; valgene spiller en helt underordnet rolle som kontrollmekanisme. Elitene på disse tre områdene handler svært ofte i hverandres interesser og således utfyller de hverandre. Dette klare interessefellesskap mener Mills er oppstått som en følge av de kriselignende konfliktsituasjoner som USA er blitt konfrontert med etter den 2. verdenskrig.
C. Wright Mills skrev i The Power Elite om det han kalte «den høyere umoralen». Med det mente Mills ikke personlig svikt eller private lyter, men en institusjonalisert umoral satt i system. Et system der penger er den eneste målestokken på framgang og moral, og der standarder som nyttes for å vurdere verdi bare er de pekuniære.
C Wright Mills var inspirert av den norsk-amerikanske sosiologen Thorstein Veblen.
Nigel Mansell

Biografi

Mansell ble født i Upton-upon-Severn, en liten by i Worcestershire, England.
Han brukte mesteparten av sin barndom og sine tidlige voksne år i Hall Green, Birmingham. Han var elev på Rosslyn School, så Hall Green Bilateral, før han studerte ingeniørarbeid på Matthew Boulton College. Han jobbet som flyingeniør på Lucas Engineering, før han ga det opp for å bli racerfører på heltid.
Mansell ble i dronningens nyttårsliste for 2012 forfremmet fra offiser til kommandør av Order of the British Empire.

1976-1977

Mansell hadde en nokså treg start på sin racingkarriere, og ved hjelp av sine egne penger jobbet han seg oppover. Etter mye suksess i gokart gikk han videre til Formel Ford, noe hans far ikke likte. I 1976 vant han 6 av de 9 løpene han deltok i, inkludert hans debut på Mallory Park. Han deltok i 42 løp det neste året, vant 33 og ble britisk Formel Ford-mester, til tross for at han brakk nakken i en kvalifiseringsomgang på Brands Hatch. Doktorer sa at han var svært nær ved å bli lam, begrenset i seks måneder, og at han aldri kunne drive med racing igjen. Mansell fikk seg selv utskrevet fra sykehuset og returnerte til racing. Tre uker før ulykken hadde han sagt opp jobben som flyingeniør, etter å ha solgt mesteparten av hva han eide for å kunne finansiere karrieren sin. Senere det året fikk han sjansen til å kjøre en Lola T570 Formel 3 bil å Silverstone. Han fullførte på fjerde, og bestemte seg for at han var klare for høyere formelbil-klasser.

1978-1979

Mansells første sesong i Formel 3 startet med en pole position og en andreplass. Men bilen var ikke konkurransedyktig, ettersom teamet hans hadde en sponsoravtale med Unipart til å bruke Triumph Dolomite motorer som var mye dårligere enn Toyota-motorene som ble brukt av de beste teamene. Han fikk tre syvendeplasser og en fjerdeplass i hans siste løp for teamet. Den neste sesongen kjørte han for Dave Price Racing hvor han for engangs skyld fikk betalt. Etter sin første seier på Silverstone i mars kom han på åttendeplass sammenlagt. Hans kjøring var konsekvent, men en kollisjon med en annen bil resulterte i en enorm ulykke som han var heldig å overleve. Innlagt på sykehus igjen, denne gang for en brukket virvel i ryggen. Hans kjøring ble lagt merke av Colin Chapman, eier av Lotus. Kort tid etter ulykken, mens han skjulte smertene sine med smertestillende piller, viste han hva han kunne og ble testfører Lotus-teamet i Formel 1.
From a Jack to a King

«From a Jack to a King» er en amerikansk country-sang, skrevet av Ned Miller. Den var opprinnelig en crossoverhit for ham. Miller skrev også «Dark Moon», «A Falling Star» og flere andre countrysanger. 
Britiske Les Carle med akkompagnement dirigert av James Wright har spilt inn en coverversjon. Den ble utgitt på singlen Embassy WB 557 i Storbritannia i mars 1963.  
Elvis Presley spilte inn sangen i American Sound Studio i Memphis, Tennessee, 21. januar 1969. Hans versjon ble utgitt på den doble LP-platen From Memphis to Vegas/From Vegas to Memphis (RCA Victor LSP-6020) 14. oktober 1969. Produsenter var Felton Jarvis og Chips Moman.
Countryartisten Ricky Van Shelton spilte inn en coverversjon i 1988. Den ble Sheltons femte # 1-sang på Billboard Hot Country Singles-listen

Ned Millers versjon

Originalversjonen ble spilt inn av Ned Miller fra Rains (i nærheten av Vernal) i Utah. Den ble spilt inn for plateselskapet Fabor, men utgitt på singlen Dot 45-15601 i juni 1957. Produsent var Jack Fabor. B-siden var «Parade of Broken Hearts». Millers versjon fikk ikke suksess før han overtalte Fabor til å gjenutgi den fem år senere. Etter gjenutgivelsen på singlen Fabor 114 i september 1962 ble sangen en crossoverhit og plasserte seg på Top Ten på de amerikanske Billboard country- (# 2), pop- (#6) og adult contemporary-listene (# 3). I tillegg lå Millers versjon som høyest på en andreplass på den britiske singlelisten. Dessuten var From a Jack to a King den sjette mest spilte singlen i Storbritannia i 1963. 
«From a Jack to a King» ble også utgitt på en LP-plate med samme tittel (Fabor FLP 1001) i 1963. 
Millers suksess på listene ble imidlertid begrenset etter den sangen og i 1970-årene sluttet han fullstendig å spille inn plater.

Ricky Van Sheltons versjon

Countryartisten Ricky Van Shelton spilte inn sin versjon av «From a Jack to a King» 19. januar 1988. Den ble utgitt på singlen Columbia 38-08529 24. desember 1988. B-siden var «The Picture».
«From a Jack to a King» var hentet fra LP-platen Loving Proof (Columbia FC 44221). Den ble utgitt i 1988.
Sheltons versjon ble hans femte sammenhengende # 1-sang på Billboard Hot Country Singles-listen.

Norsk versjon

Lasse Hovd har skrevet en norsk versjon. Den har tittelen «Jeg har trumfen på hånd».
Thisted lufthavn

Adkomst

Flyplassen ligger ved riksvei 26, 8 kilometer fra Hanstholm og 15 kilometer fra Thisted.
Terra preta

Terra preta (portugisisk for «svart jord») er en type svært mørk og fruktbar antropogen jord som finnes i Amazonasbekkenet. Terra preta har et meget høyt innhold av trekull, og ble laget ved å tilsette en blanding av trekull, bein og dyregjødsel til det vanligvis relativt ufruktbare jordsmonnet i regionen. Terra preta er meget stabilt og blir værende i jordsmonnet i flere tusen år. Det fulle navnet på portugisisk er terra preta do índio eller terra preta de índio («indianernes svarte jord»). Terra mulata («mulattjord») er lysere eller brunlig av farge.
Terra preta karakteriseres ved tilstedeværelsen av lav-temperatur trekull i høye konsentrasjoner, store mengder potteskår og organisk materiale som planterester, dyregjødsel, bein fra dyr og fisk, og næringsstoffer som nitrogen (N), fosfor (P), kalsium (Ca), sink (Zn) og mangan (Mn). Det har også et høyt innhold av mikroorganismer. Det er mindre utsatt for utvasking, som er et stort problem i de fleste regnskoger. Terra preta-soner er vanligvis omgitt av terra comum («vanlig jord»), som er ufruktbare jordtyper som acrisol, oxisol og arenosol.
Terra preta er av førkolumbisk opprinnelse og ble dannet av mennesker mellom 450 f.Kr. og 950 e.Kr. Den kan ha en dybde på opptil to meter.
Terra preta-jord finnes hovedsakelig i den brasilianske delen av Amazonasbekkenet, hvor Sombroek et al. estimerer at de dekker et areal på minst 0,1 til 0,3%, eller 6 300 til 18 900 km² av området. Andre har imidlertid estimert at de dekker et areal på 10,0% eller mer, tilsvarende Frankrikes flateinnhold.
Duets (Ane Brun-album)

Duets er et musikkalbum utgitt av Ane Brun den 21. november 2005. Albumet inneholder duetter med blant annet Madrugada.
Landsturneringen i sjakk 2014

Landstuerneringen i sjakk 2014 er en sjakkturnering arrangert av Trondheim Sjakkforening i samarbeid med Norsk Sjakkforlag på Clarion Hotel & Congress på Brattøra i Trondheim.
Hovedturneringen arrangeres i tidsrommet 12-19 juli 2014. Arrangementet avsluttes med en jubileumsfest 19.juli i forbindelse med Norges Sjakkforbunds 100-årsjubileum som faller samtidig med NM i lynsjakk som arrangeres søndag 20. juli.
Dette er den 90. landsturneringen og femte gang den arrangeres i Trondheim.
Bembidion guttula

Utbredelse

Bembidion guttula finnes i nesten hele Europa, østover til Kasakhstan i Asia. Den finnes i Marokko i Nord-Afrika. Den er også registrert fra Norge.

Utseende

Bembidion guttula er mellom 2,8-3,5 millimeter lang, med en ganske slank og litt flat kroppsform. Dekkvingene mørke, ofte blålig svart. På sidene bakerst (spissen) en lysere flekk. Brystskjoldets bakhjørner litt avrundet. Hodet har noen parallelle panne fårer som ikke møtes i framkanten. finnes langs strender eller steder med leire. Antenneleddene har lange hårbørster i spissen, antennens fjerde ledd har fine korte tilliggende hår. (Krever forstørrelse for å se), Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten Bembidion er like hverandre og er vanskelige å artsbestemme.

Levevis

Bembidion guttula tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Paradorysthetus

Utseende

Middelsstore (ca. 14 millimeter), avlange, litt matte til blanke skarabider. Hodet, pronotum og scutellum er grønne, dekkvingene kan være mørkbrune med en trekantet, gul tegning mot scutellum (P. signatipennis), eller de kan være ensfarget metallisk grønne (P. coerulescens). Pronotums bakkant har tre innbuktninger: en bred rundt scutellums forkant og en smalere på hver side av denne. Scutellum er nokså stort, trekantet, noe uttrukket bakover. Dekkvingene mangler punktrader og dekker ikke bakkroppsspissen.

Levevis

Larvene lever i råtten ved.

Utbredelse

Slekten er utbredt i Sør-Amerika (Fransk Guyana, Peru).
Hjalpræđisherinn

Hjalpræđisherinn er det islandske navnet på Frelsesarmeen. Frelsesarmeen på Island ble startet 12. mai 1895 av adjutant Christian Eriksen, kaptein Thorstein Davidsson og løytnant Lange og spredte seg videre til Færøyene i 1924.
Frelsesarmeen på Island består av tre korps (menigheter) i Akureyri, Reykjavík og Keflavik. Tidligere har det vært drevet arbeid også i andre islandske byer, først og fremst Ísafjörður og Siglufjörður. Dessuten driver man et gjestehjem og to sosialinstitusjoner i Reykjavik.
Frelsesarmeen på Island gir ut en egen islandsk utgave av Frelsesarmeens blad Krigsropet denne kalles Herópid.
Den 27. februar 2008 overrakte Islands president Ólafur Ragnar Grímsson  major Anne Marie Reinholdtsen Fréttabladids årlige samfunnspris som i 2008 gikk til Frelsesarmeen for organisasjonens mer enn 100 år gamle arbeid på Island.
Gregory Peck

Bakgrunn

Gregory Peck gikk fra han fylte 10 år i skole på en romersk-katolsk militærskole i Los Angeles. Etter sin eksamen derfra gikk han på University of California, San Diego. Han forlot studiet etter ett år og hadde i en kort periode eb jovb som sjåfør for et oljefirma. I 1936 startet han på Berkeley, der han ble rekruttert av skolens teater og han deltog i fem oppsetninger.
Etter sin universitetseksamen i 1939 fjernet Peck «Eldfred» fra sitt navn og dro til New York City for å studere hos the Neighborhood Playhouse. Det var en fattig tid og han måtte ofte overnatte i Central Park.

Skuespiller

I 1942 fikk han sin Broadway-debut med en hovedrolle i Emlyn Williams Morning Star. Peck fikk en lang rekke roller under krigen, da han ble fritatt fra krigstjeneste på grunb av en ryggskade han fikk i skoleårene.
Gregory Peck filmdebuterte i 1944 i filmen Days of Glory. Hans talent og gode utseende gjorde at han ble foretrukket i helteroller, hvor han spilte alt fra bibelske figurer til romantiske hovedroller. En av hans mest kjente roller er i Prinsesse på vift fra 1953, hvor han dannet par med Audrey Hepburn.
Gregory Peck var også en samfunnskritisk skuespiller og han ble anklaget for antiamerikansk virksomhet under McCarthy-tiden.
Han har ellers spilt i filmer som Moby Dick (1956), Kanonene på Navarone (1961), Vi vant Vesten (1962), The Omen (1976) og Guttene fra Brasil (1978). 
Peck vant Oscar for beste mannlige hovedrolle for rollen som Atticus Finch i dramafilmen Drep ikke en sangfugl (1962). Han ble også nominert til Oscar for rolletolkningene sine i filmene Himmerikets nøkler (1944), Gutten og dådyrkalven (1946), Mellom gentlemenn (1947) og Nerver av stål (1949). Peck har fått en stjerne på Hollywood Walk of Fame og har også blitt tildelt Presidentens frihetsmedalje. I 1999 ble han kåret til tidenes 12. største mannlige filmlegende av Det amerikanske filminstituttet.
I 1989 mottok han en utmerkelse fra det amerikanske filminstitutt for sin lange karriere. 
Gregory Peck trakk seg tilbake fra sin aktive filmkarriere i starten av 1990-årene. Han døde den 12. juni 2003 i Los Angeles med sin kone Veronique ved sin side.
Spandauer

En spandauer er et luftig stykke wienerbrød med borgmestermasse inni, hakkede hasselnøtter og krem eller syltetøy på toppen og glasur rundt om. Det spises typisk til frokost, men spises også ofte til ettermiddagskaffe.
Navnet refererer til bydelen Spandau i Berlin.
Hiroki Hattori

Karriere

Hiroki Hattori startet sin profesjonelle karriere i Yokohama Flügels i 1994. Han har også spilt for Kawasaki Frontale, Shimizu S-Pulse, Albirex Niigata, Avispa Fukuoka og Sagan Tosu.
Anthony Bourdain

Bakgrunn

Anthony Bourdain hadde en amerikansk mor og franskættet far. Han var den eldste av to sønner av Pierre og Gladys (née Sacksman) Bourdain. Anthony Bourdain ble ikke oppdratt i noen religion, skjønt faren var katolikk og moren jødisk - begge ikke-praktiserende. 
Bourdain utdannet seg til kokk på CIA (Culinary Institute of America). Under sine collegeår arbeidet han ekstra i kjøkkenoppvasken på en restaurant i Provincetown på USAs østkyst og det var der han bestemte seg for sitt yrke - å lage mat.

Karriere

Han var en tid sjefskokk på Brasserie Les Halles i New York City. Bourdain ble kjent da han i 1999 fikk publisert et essay i magasinet New Yorker med tittelen «Don't Eat Before Reading This».
Bourdain forfattet flere bøker. Bare noen få var kokebøker, de fleste var overveiende kriminalromaner og sakbøker. I sine beretninger fra den amerikanskew og den internasjonale kulinare scene beskrev han bakgrunnen for hverdagskjøkkenet for fremmede mennesker. Også i hamns romaner, som utspiller seg i disse slags miljøer, beskrives arbeidet i kjøkkenet og i gastronomiens verden, i særdeleshet i New York City.
Under senere år reiste han verden rundt og spilte inn matlagingsprogrammer, som for eksempel A Cook's Tour og Anthony Bourdain: No Reservations.

Privatliv

Anthony Bourdain bodde i New York City. I 1985 giftet Bourdain seg med Nancy Putkoski som han var sammen med siden grunnskolen. De skilte seg i 2005. I 2007 giftet han han seg med Ottavia Busia og sammen fikk de en datter samme år. Paret separerte 2016 men hadde ennå ikke gjennomgått skilsmisse ved hans død. De siste årene av sitt liv hadde han et forhold med den italienske skuespillerinnen Asia Argento.
Bourdain ble funnet død 8. juni 2018 i sitt rom i Kaysersberg-Vignoble i Frankrike. Han skal ha tatt sitt eget liv. Han arbeidet med en episode av matreiseprogrammet Anthony Bourdain: Parts Unknown for CNN.
Disco Ensemble

Disco Ensemble er et finsk punk-rockband fra Björneborg. De snakker finsk, men synger på engelsk. Bandet ble startet i 1996 og har gitt ut tre album og flere singler.
Penzance

Etymologi

Penzance har den samme etymologien som en homonymisk landsby i middelalderens føydale vasallstat Léon i den historiske regionen Bretagne i dagens Frankrike, Penzé, uttalt som Penzes på bretonsk. Det refererer til et eldre, bretonsk ord (i all vesentlig svært likt som gammel kornisk) med betydningen «skipbrudd, vrak».

Toponymi

Penzance (Pennsans), eller «hellig odde/nes» på kornisk, er en referanse til lokaliseringen av et kapell som i dag kalles for St Anthony's (Antonius), og som det er sagt har stått for over tusen år siden på en odde vest for hva som ble havnen i Penzance. Det er ingen gamle skriftlige kilder eller dokumentasjon som nevner en faktisk dedikasjon til den hellige Antonius. Det hele synes å hvile fullstendig på tradisjon og kan være grunnløs. Det eneste gjenværende objekt fra dette kapellet er en utskåret figur, nå sterkt erodert, kjent som «St Raffidy» som kan bli sett i kirkegården til sognekirken til St Mary's i nærheten av det opprinnelige stedet til det påståtte kapellet. Fram til 1930-tallet reflekterte denne historien også i valget av symbol for byen, det strenge «hellige hodet» til Johannes Døperen. Det kan fortsatt bli sett på regalia (myndighetssymbolene) til borgermesteren i Penzance og på flere betydningsfulle landemerker i byen.
Elektrokonvertering

Elektrokonvertering er en medisinsk prosedyre for å få hjertet til å slå regelmessig ved arytmier.
Ved elektrokonvertering gis et likestrømsjokk (DC-sjokk) ved hjelp av en defibrillator som brytertakykardiene ved at myokardcellene depolariseres synkront, og derved får sinusknuten eller et fokus for erstatningsrytme igjen mulighet til å gjenoppta styringen av hjerterytmen.
Elektrokonvertering skjer på sykehus og i lett narkose. Anestesilege utfører narkosen og overvåker pasienten under hele prosedyren. Pasienten har da tidligere vært til utredning og undersøkelse før elektrokonverteringen skjer. Pasienten kan dra hjem samme dag som prosedyren er utført.
Konvertering kan også gjøres medikamentelt. Tiden det tar fra atrieflimmer har pågått til den konverteres, kan ha betydning for hvor vellykket konverteringen blir.

Antikoagulasjon ved elektrokonvertering av atrieflimmer og atrieflutter

Det er indikasjon for warfarinbehandling ved planlagt elektrokonvertering av atrieflimmer og atrieflutter hvis arytmien har stått mer enn 48 timer. Internasjonale retningslinjer anbefaler warfarin med PT-INR 2,0–3,0 i minst 3 uker før og minst 4 uker etter elektrokonvertering.
Ved å tilstrebe INR-mål 3,0 (2,5–3,5) før elektrokonvertering reduseres faren for utsatt elektrokonvertering i siste liten på grunn av subterapeutisk INR-verdi. Slike utsettelser reduserer suksess ved elektrokonvertering og øker residivfrekvensen av atrieflimmer.
Eten

Etylen som plantehormon

Etylen fungerer som et vekstregulerende stoff (plantehormon) i planter. Hormonet virker ved svært små konsentrasjoner. Det har innvirkning på modning av frukt, utvikling av blomster, aldring, absisjon, gulning og epinasti (blader som henger nedover). Etylen fungerer autokatalytisk, det vil si at tilstedeværelse av etylen i lufta rundt en plante fører til at planten produserer mer selv.  
Planters respons på etylen er sterkt sorts- og kultivaravhengig. Noen typer frukt og grønnsaker skiller ut etylengass når de modner, og får deretter andre vekster til å modne, og dermed visne raskere. Eksempelvis er det derfor man ikke skal lagre epler sammen med bananer. Mange frukt- og grønnsaksdyrkere bruker for eksempel etylengass for å få avlingene til å modne til en bestemt tid.

Biosyntese av etylen

Biosyntese av etylen stimuleres blant annet av plantens utviklingsstadium, miljøet rundt, andre plantehormoner og skader. Planter utskiller store mengder etylen når det er stresset. Stressårsaker kan være tørke eller flom, uønskede temperatur eller sykdom.
Biosyntesen starter med aminosyren methionin (MET). MET konverteres til S-adenosyl methionin (SAM) ved tilførsel av adenin. SAM konverteres til 1-amino-cyclopropan karboksylsyre (ACC) ved hjelp av enzymet ACC-syntase. Deretter oksideres ACC ved hjelp av enzymet ACC-oxidase til etylen.

Kontroll med etylenet

For både produsenter, selgere og kunder er det ønskelig å holde etylen-nivået nede, slik at produktet (blomst eller frukt) kan holde seg så lenge som mulig. Dette krever gode rutiner og kunnskap hos både produsent, transportører, utsalgssteder og forbrukere.

Temperatur

Planten bør oppbevares i så lav temperatur som mulig etter høsting. Hvilken temperatur som er optimal er sortsavhengig. Tropiske planter kan lagres i temperaturer på 7-15 grader celsius. Subtropiske planter bør lagres i temperaturer på 2-8 grader celsius. Planter fra tempererte strøk bør lagres i temperaturer ned mot 0 grader celsius. Tomat og agurk bør lagres mellom 12-15 grader celsius, mens salat bør lagres ved 4 grader celsius eller lavere. 
I tillegg til å hemme etylendannelse, vil lav temperatur også redusere plantens sensitivitet for etylen, senke respirasjonen, senke vanntapet og redusere risikoen for at planten blir infisert av lagringssykdommer som for eksempel gråskimmel. 
Temperaturavvik bør holdes så lavt som mulig. Hvis temperaturen er for lav kan det imidlertid forårsake kjøleskader.

Kjemiske kontrollører

Produsenter kan benytte seg av sølvthiosulfat (Argylen) Ag(S₂O₃)₂⁻³ eller 1-metylcyclopropen (EthylBlock). Disse stoffene virker inn på etylenets biosyntese, og hemmer oksidasjon av ACC.
Karbohydrater er også effektivt mot etylensensitivitet, og følger ofte med snittblomster i små poser.
Megachoriolaus

Utseende

Middelsstore, nokså brede, halvblanke, mer eller mindre rødlige trebukker. Kroppen kan være ensfarget gulbrun til mørkrød, eller ha svarte tegninger, hos et par av artene er dekkvingene svarte. Antennene er litt kraftige og omtrent halvparten så lange som kroppen. Hodet er forholdsvis lite, snuteformet forlenget mellom fasettøynene. Pronotum er klokkeformet, med litt uttrukne bakhjørner. Dekkvingene er jevnbrede eller svakt rundede, beina nokså korte og tynne.

Levevis

De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Slekten er utbredt fra Texas og Arizona i nord til Bolivia i sør, med de fleste artene i Mellom-Amerika.